Diari Oficial de la Generalitat Valenciana


Sumari del DOGV 4859, del 08-10-2004 (2004/10990)

RESOLUCIÓ de 4 d'octubre de 2004, de la Conselleria d'Economia, Hisenda i Ocupació, per la qual s'establixen els servicis essencials mínims, amb ocasió de la vaga plantejada en l'empresa Ferrocarrils de la Generalitat Valenciana (FGV), que afecta tot el seu personal en els províncies d'Alacant i València i es xifra en prop de 1.300 els treballadors afectats.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/2004/10/04/(1)/dof/vci/html**

### Dades del document

Número de DOGV
:   4859

Data del DOGV
:   08-10-2004

Secció del DOGV
:   I. DISPOSICIONS GENERALS

Número del document
:   2004/10755


Data del document
:   04-10-2004

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Ferrocarrils de la Generalitat Valenciana
    * dret de vaga
    * vaga
    * legislació
    * transport ferroviari

RESOLUCIÓ de 4 d'octubre de 2004, de la Conselleria d'Economia, Hisenda i Ocupació, per la qual s'establixen els servicis essencials mínims, amb ocasió de la vaga plantejada en l'empresa Ferrocarrils de la Generalitat Valenciana (FGV), que afecta tot el seu personal en els províncies d'Alacant i València i es xifra en prop de 1.300 els treballadors afectats. [2004/X10226]
  
Vist l'escrit de comunicació de vaga de 27 de setembre del 2004, subscrit per Jaime Baeschlin Martínez, en representació del Sindicat Independent Ferroviari (SIF); Pedro Castillo Serrano, en representació de la Federació Provincial de Transports i Telecomunicacions d'UGT; i José Soto Hernández, en representació del Sindicat Ferroviari (SF), que anuncia convocatòria de vaga, plantejada en l'empresa Ferrocarrils de la Generalitat Valenciana (FGV) que afectarà tot el seu personal a les províncies d'Alacant i València, i es xifra en prop de 1.300 els treballadors afectats per la present convocatòria, en els dies i les hores que es detallen tot seguit:
  
Dates València
  
8 d'octubre De 20.00 a 00.00
  
9 d'octubre De 00.00 a 03.00
  
9 d'octubre De 20.00 a 00.00
  
10 d'octubre De 00.00 a 03.00
  
I havent complit el preavís preceptiu establit en la legislació vigent.
  
Atés que s'ha intentat la mediació del Tribunal d'Arbitratge Laboral, sense que s'haja aconseguit acord, en la reunió realitzada el dia de la vista: 23 de setembre de 2003.
  
Atés que no s'ha aconseguit tampoc acord en la reunió conciliatòria realitzada el dia 4 d'octubre de 2004, que ha tingut lloc a la seu de la Direcció General de Treball i Seguretat Laboral, a efectes d'aproximar les postures en els servicis mínims que cal establir.
  
Atés que l'empresa FGV presta el servici públic de transport de viatgers a distintes poblacions de la Comunitat Valenciana, que afecta no sols la seua activitat laboral i econòmica, sinó també la lliure circulació i accés al treball dels usuaris, i particularment d'aquells que no disposen de mitjans propis de locomoció i necessiten desplaçar-se per diferents motius i que d'això es deriva el caràcter essencial de la prestació d'estos servicis per a la Comunitat.
  
Vist que la competència per a establir les mesures necessàries per al funcionament del servici públic prevista en l'article 10 del Reial Decret Llei 17/1977, de 4 de març, correspon al Consell de la Generalitat Valenciana i per delegació a la Conselleria d'Economia, Hisenda i Ocupació, en virtut del que disposa el Reial Decret 4.105/1982, de 29 de desembre, el Decret 8/2004, de 3 de setembre, del president de la Generalitat Valenciana sobre assignació de competències, i el Decret 112/2003, del Govern Valencià, pel qual s'aprova el Reglament Orgànic i Funcional de la Conselleria d'Economia, Hisenda i Ocupació, i de conformitat amb el que establixen els articles 28.2, 148.1.5a i 149.1.7a de la Constitució Espanyola i l'article 33.1 i 38 de l'Estatut d'Autonomia de la Comunitat Valenciana aprovat per Llei Orgànica 5/1982, d'1 de juliol.
  
Vist que com que qualsevol altre dret fonamental reconegut en la Constitució, el de vaga (art. 28.2 CE), no és absolut i il·limitat, sinó que el seu abast, jerarquia i «limitabilitat» tenen diferent significació, per la qual cosa, d'acord amb la doctrina del Tribunal Suprem, ha d'establir-se una graduació jeràrquica entre estos, atenent a les ?característiques- dels que estan en pugna (STS 29-V-95, RJ 4395).
  
En la limitació de l'exercici de vaga per altres drets i pel respecte de béns constitucionalment protegits, el Tribunal Constitucional ha determinat en la important sentència de 8 d'abril de l98l, desplegada posteriorment, entre altres, per les sentències núm. 26 i 33/81, 51 53/86, 27/89 i 43/90, que en la mesura en què la destinatària, i creditora dels servicis afectats per la vaga és la comunitat sencera i que estos són al mateix temps essencials per a ella, aquella no pot imposar el sacrifici dels interessos dels destinataris dels servicis mencionats, entenent que el dret de la comunitat a estes prestacions vitals és prioritari respecte del dret de vaga, sense que, d'altra banda, la consideració d'un servici com essencial signifique la supressió d'este dret per als treballadors ocupats en el dit servici, sinó només l'adopció de les garanties necessàries per al seu manteniment; assenyalant-se finalment que si la vaga ha de mantindre una capacitat de pressió suficient com per a aconseguir els seus objectius enfront de l'empresa, en principi destinatària del conflicte, no ha de ser-li afegida la pressió addicional del dany innecessari que sofrix la comunitat com a usuària dels servicis públics.
  
Vist que d'acord amb doctrina constitucional reiterada, la naturalesa essencial d'un servici, ho és, no tant per la naturalesa de l'activitat que es realitza, sinó per la dels interessos a la satisfacció de la qual es dirigix la prestació de què es tracta, i que han de ser essencials els béns i interessos satisfets, perquè el servici siga essencial, la qual cosa ens situa en el lliure exercici dels drets fonamentals i de les llibertats públiques i en el lliure gaudi dels béns constitucionalment protegits, que en l'àmbit en què es concreta esta resolució, es traduïx en la llibertat de moviment en condicions de seguretat en el territori afectat per la vaga convocada, la qual cosa obliga a considerar l'extensió territorial, la duració temporal, el personal afectat i l'existència de circumstàncies concurrents, perquè no és òbviament el mateix una vaga d'unes hores, que una de caràcter indefinit, o que afecte algunes línies, o que s'estenga a la totalitat de la xarxa, o que afecte alguns o tots els membres del personal.
  
Vist que la lliure circulació i accés al treball, així com la llibertat de desplaçament dels ciutadans i també la classe i el nombre de treballs que hagen de realitzar-se per a cobrir els drets i llibertats que el servici satisfà, així com el tipus de garanties que ha d'adoptar-se, no poden determinar-se de forma apriorística, sinó després d'una valoració i ponderació dels béns i/o drets afectats, de l'àmbit personal, funcional o territorial de la vaga, de la seua duració i la resta de circumstàncies que concorren per a aconseguir el major equilibri entre el dret de vaga i aquells altres béns que el mateix servici essencial satisfà (Sentència del Tribunal Superior de Justícia de Madrid de 12.11.1997, núm. 1.147/1997).
  
Vist que si bé la continuïtat del servici ha de quedar assegurada durant la vaga, l'establiment dels servicis mínims ha de realitzar-se amb un criteri restrictiu, sense pretendre aconseguir el nivell de funcionament habitual, i que ha d'existir una raonable adequació o proporcionalitat entre la protecció de l'interés de la comunitat i la restricció imposada a l'exercici del dret de vaga, entre els sacrificis que s'imposen als vaguistes i els que patisquen els usuaris (SSTC 51/86, 53/86, i 123/90, entre altres).
  
De tot el que s'ha assenyalat es conclou que en l'adopció de les mesures necessàries per a assegurar-ne el funcionament, segons establix el paràgraf segon de l'article 10. del RD 17/1977 mencionat, ha de conjugar-se l'atenció dels servicis essencials per a la comunitat amb l'exercici del dret de vaga dels treballadors per a la defensa dels seus interessos, per la qual cosa s'ha de limitar este en la justa i estricta mesura per al manteniment del dit servici, manteniment que implica únicament la prestació dels treballs necessaris per a la cobertura mínima dels drets, llibertat o béns que el mateix servici satisfà, però sense aconseguir el nivell de rendiment habitual, ni assegurar el seu funcionament normal. El Tribunal Constitucional establix que els servicis mínims afecten la part de l'activitat que es jutja no susceptible d'interrupció per a no danyar irremeiablement els drets fonamentals, les llibertats públiques i els béns protegits constitucionalment.
  
Vist això, els dies i les hores de vaga convocats, on és tradicional l'afluència massiva de persones amb motiu de les celebracions commemoratives de la festivitat del 9 d'octubre, i els centres de treball i el personal afectat, tenint en compte el fet que són en part dies festius, de gran afluència de viatgers, tenint en compte, així mateix, que en la fixació dels servicis mínims no s'ha d'impedir ni menyscabar l'exercici del dret de vaga, s'han fixat servicis mínims en percentatge d'un 60% de les circulacions regulars, de 20.00 hores a 00.00 hores, els dies 8 i 9 d'octubre i únicament per a la franja de 00.00 hores a 03.00 hores, els dies 9 i 10 d'octubre, autoritzar les circulacions de trens i tramvies que havent iniciat el seu recorregut en la franja anterior hagen d'acabar-lo dins d'esta conforme als gràfics ja existents. En relació amb els servicis de manteniment d'instal·lacions fixes i tallers, tenint en compte la seua naturalesa, per a garantir la mínima seguretat i l'atenció d'incidències que es puguen produir, es considera imprescindible establir uns mínims consistents en els d'un dia festiu, per a la franja horària de 20.00 hores a 00.00 hores, els dies 8 i 9 d'octubre, i del 50% dels treballadors que integren les Brigades d'Atenció Permanent amb un mínim de dues persones per a la franja horària de 00.00 hores a 03.00 hores, els dies 9 i 10 d'octubre, tot això amb la finalitat de fer compatible el dret de vaga dels treballadors i el dret de l'usuari del servici essencial de transport, els usuaris veuen afectats greument el seu servici però no se'ls impedix utilitzar-lo (Així ho entén, entre altres, la sentència del Tribunal Superior de Justícia de la Comunitat Valenciana, Sala Contenciosa Administrativa, Secció Tercera, de 21 de desembre de 1999, en el fonament de dret quart).
  
Vist que en la present resolució s'han complit totes les prescripcions legals de caràcter general, així com les específiques reguladores de matèria concreta, resolc:
  
Primer
  
Als efectes previstos en l'apartat 2n de l'article 10é del Reial Decret Llei 17/1977, de 4 de març, i disposicions concordants, es determinen les mesures necessàries per a assegurar els servicis essencials mínims que haurà de prestar el personal en els centres de treball de València i Alacant de l'empresa Ferrocarrils de la Generalitat Valenciana, mentre dure la situació de vaga.
  
Els servicis essencials mínims que hauran de prestar-se són els següents:
  
- S'establix un seixanta-sis per cent de les circulacions ordinàries dels trens i tramvies corresponents a la franja horària de 20.00 a 00.00 hores, els dies 8 i 9 d'octubre.
  
No s'integren en el còmput per als dits percentatges els denominats ?trens materials?, és a dir aquells que no transporten viatgers i especialment els coneguts com trens de ?reposicionament?, la finalitat dels quals és la de situar el material mòbil en els punts adequats per a reprendre la circulació a l'acabament dels períodes de vaga.
  
- Per a la franja horària de 00.00 hores a 03.00 hores dels dies 9 i 10 d'octubre, únicament s'autoritza el recorregut dels trens i tramvies fins a l'estació de destinació, sempre que el seu horari d'inici de recorregut s'haja produït en la franja anterior.
  
- En relació amb els servicis de manteniment d'instal·lacions fixes i tallers, tenint en compte la naturalesa d'estos servicis, es considera imprescindible establir els servicis mínims propis d'un dia festiu, en la franja horària de 20.00 hores a 00.00 hores, els dies 8 i 9 d'octubre, i del cinquanta per cent dels treballadors que integren les Brigades d'Atenció Permanent, amb un mínim de dues persones, per a la franja horària de 00.00 hores a 03.00 hores dels dies 9 i 10 d'octubre.
  
A l'empresa, una vegada escoltat el Comité de Vaga, correspondrà la determinació d'estos servicis, que hauran de prestar-se amb els mitjans personals estrictament necessaris per a assegurar la seua prestació en condicions de màxima seguretat, i tant l'empresa com el Comité de Vaga es responsabilitzaran del compliment d'estos servicis essencials mínims
  
Segon
  
Els servicis essencials establits en la present resolució, no podran ser pertorbats per alteracions o parades del personal designat per a la seua prestació. En cas de produir-se seran considerats il·legals i els que els ocasionen incorreran en responsabilitat, que els serà exigida d'acord amb l'ordenament jurídic vigent.
  
El que disposa el paràgraf anterior no suposarà cap limitació dels drets que la normativa reguladora de la vaga reconega el personal en la dita situació no empleat en la cobertura dels servicis mínims establits, ni tampoc afectarà la tramitació o els efectes de les peticions que motiven la vaga.
  
Tercer
  
Que es notifique la present resolució als sindicats convocants, al Comité de Vaga, a l'empresa i a la Conselleria d'Infraestructures i Transport.
  
Quart
  
La present resolució tindrà efectes immediats des de la data de notificació a les parts interessades.
  
Que s'advertisca amb la notificació a les parts que la present resolució és definitiva en via administrativa i contra ella es podrà interposar recurs contenciós administratiu davant el Tribunal Superior de Justícia de la Comunitat Valenciana, en el termini de deu dies següents a la notificació, de conformitat amb el que disposen els articles 114 i següents que establix el procediment per a la protecció dels drets fonamentals de la persona en la Llei 29/1998, de 13 de juliol, reguladora de la Jurisdicció Contenciosa Administrativa (BOE 167, de 14.07.1998).


Còpia Permalink ELI